ศบค.พบติดเชื้อ “โควิด” ใหม่ 12 คน กลับจากตปท. สะสม 4,192 ราย
ศบค.พบติดเชื้อ “โควิด” ใหม่ 12 คน กลับจากตปท. สะสม 4,192 ราย
12 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ป่วยยืนยันติดเชื้อรายใหม่เพิ่ม 12 ราย เป็นผู้เดินทางมาจากต่างประเทศและเข้าสถานกักกัน (State Quarantine) ประกอบด้วย เยอรมนี 1 ราย สวีเดน 1 ราย สหราชอาณาจักร 1 ราย บาห์เรน 7 ราย อินเดีย 1 ราย และคูเวต 1 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 4,192 ราย เป็นผู้ป่วยที่ติดเชื้อภายในประเทศ 2,462 ราย และผู้เดินทางมาจากต่างประเทศ 1,730 ราย ส่วนผู้ป่วยรักษาหายแล้วเพิ่มอีก 12 ราย รวมเป็น 3,915 ราย ยังมีผู้ป่วยรักษาตัวอยู่ในโรงพยาบาล 217 ราย ยอดผู้เสียชีวิตสะสมคงที่ 60 ราย